પટના : બિહારનાં ચર્ચિત ટોપર કાંડમાં નવો ટ્વિસ્ટ આવી ગયો છે. આર્ટ્સ સ્ટ્રીમની વિવાદિત ટોપર રૂબી રાય રવિવારે બોર્ડની તરફથી આયોજીત રિ એક્ઝામમાં હાજર નહોતી રહી. અગાઉ 3 જુને આયોજીત રિ એક્ઝાન માટે પણ તે સ્વાસ્થયનાં કારણો સબબ ગેરહાજર રહી હતી. ઉલ્લેખનીય છે કે ટોપર્સની સમજ અને જ્ઞાનનાં મુદ્દે ચેનલનાં ખુલાસા બાદ પરીક્ષા સમિતીએ તમામ 14 ટોપર્સને ત્રણ જુને ઇન્ટરવ્યું અને લેખીત પરિક્ષા માટે બોર્ડ કાર્યાલય બોલાવ્યા હતા.